
Peremehetu ehitise hõivamise menetluse algatamine 
(Gloria bastioni piirkonnas asuv kelder-ladu)
1.  Asjaolud ja menetluse käik

Gloria bastioni piirkonnas asub kelder-ladu pindalaga 60-80 m2, mis paikneb reformimata riigimaal.

Narva Linnavalitsuse 04.06.1999 korraldusega nr 1178-k anti antud kelder-ladu tasuta kasutusse Punane Risti Narva Ühingule majanduslikuks otstarbeks tähtajaga 25 aastat. Linnamajandusametile kui Gloria bastioni bilansilisele valdajale tehti ülesandeks sõlmida nimetatud kelder-lao tasuta kasutamisleping. Antud ehitis on varustatud elektri ja valvesignalisatsiooniga, mille ülalpidamiskulud kandis Eesti Punase Risti Narva Selts. Septembris 2009 aastal lõpetati keldriruumi üürilepingu üürniku algatusel.

Ühtegi ehitusdokumentatsiooni nimetatud kelder-lao kohta leida ei õnnestunud, aga eeldatakse, et see oli ehitatud õiguslikul alusel. Riiklikus ehitisregistris ei ole antud kelder-ladu registreeritud.

Antud küsimust arutati Narva Linnavalituse linnavarakomisjoni istungil 14.10.2009 (protokoll nr 10), kus Narva Linnavalitsuse Linnavara- ja Majandusametile tehti ülesandeks algatada Narva linnas Gloria bastioni piirkonnas asuva peremehetu ehitise (kelder-ladu) hõivamise menetlus ja esitada antud küsimus Narva Linnavalitsuse istungile korralduse vastuvõtmiseks.
2. Õiguslikud järeldused

Vastavalt asjaõigusseaduse rakendamise seaduse § 13 lõikele 2 on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras.

Vabariigi Valitsuse 08.08.1996. a määruse nr 211 “Peremehetu ehitise hõivamise kord” (edaspidi Kord) punkti 2 kohaselt saab Korra alusel hõivata vallasasjaks olevat ehitist.     

Korra punkti 8 kohaselt selgitab ehitise peremehetuse välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.

Vastavalt Narva Linnavolikogu 27.01.1999. a määrusega nr 80/39 kinnitatud ja Narva Linnavolikogu 21.09.2005. a määrusega nr 28/62 muudetud “Peremeheta ehitise hõivamise korra Narva linnas” punktile 8 kehtestab Linnavara- ja Majandusameti ettepaneku järgi ehituse peremehetuse Linnavalitsus, kes ehituse valdaja puudumisel annab hooldaja õigused ja kohustused üle Linnavara- ja Majandusametile. Hooldaja võtab ehitise arvele ja teostab selle hindamise.
3. Otsus

3.1. Algatada Narva linnas Gloria bastioni piirkonnas asuva peremehetu ehitise (kelder-ladu) hõivamise menetlus.

3.2. Panna ehitise hooldeõigused ja kohustused Narva Linnavalitsuse Linnavara- ja           Majandusametile.

3.3. Narva Linnavalitsuse Linnavara- ja Majandusametil võtta antud ehitis arvele ja teostada selle hinnang.

3.4. Narva Linnavalitsuse Linnavara- ja Majandusametil teha korraldus teatavaks avalikkusele Narva Linnavolikogu 27.01.1999. a määruses nr 80/39 “Peremeheta ehitise hõivamise kord Narva linnas” sätestatu kohaselt.

4. Rakendussätted

4.1. Korraldus jõustub seadusega sätestatud korras.

4.2. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

